สวัสดีค่ะ ปกติแม่เป็นความดันสูง เบาหวาน โรคหัวใจอยู่แล้ว พองดของกินดูแลตัวเองโรคที่เป็นก็เริ่มดีขึ้น พอตอนนี้แม่เป็นไข้หนาวสั่นไปทั้งตัวเลย แถวความดันก็ขึ้นสูง เบาหวานก็กลับมาอีก พอไปหาคุณไม่ฉีดยาให้ ให้แค่ยามาทานแล้วกลับมาพักผ่อนที่บ้าน คุณบอกว่ากินยาดูอาการก่อนถ้าไม่ดีขึ้นให้ไปหาโรงบาล อาจได้นอนโรงบาลเลย แต่ตอนนี้แม่กินและมาพักผ่อนที่บ้านแล้ว อาการไม่ดีขึ้นเลยค่ะสั่นไปทั้งตัวเลย แบบนี้อันตรายไหมคะ ควรพาแม่ไปโรงบาลใหญ่เลยไหมคะ หรือรอให้แม่ทานยาแล้วพักผ่อนดูก่อนไหมคะ เพราะตอนนี้ดิฉันอยู่ต่างประเทศคะ แม่อยู่บ้านนอก ขอบคุ
สวัสดีค่ะ อาการมีไข้หนาวสั่นดังกล่าวมานั้น อาจจะเกิดได้จากหลายสาเหตุ เช่นการติดเชื้อที่บริเวณใดๆของร่างกาย ไม่ว่าจะเป็นที่ทางเดินหายใจ ทางเดินอาหาร ทางเดินปัสสาวะ และหากมีเชื้อที่เข้าสู่กระแสเลือดอาจทำให้มีอาการไข้สูง ความดันต่ำ หรือชีพจรเต้นเร็วผิดปกติร่วมด้วยได้ค่ะ โดยถ้าเป็นไข้ที่หนาวสั่นร่วมด้วยในหญิงสูงอายุ อาจจะนึกถึงเรื่องกรวยไตอักเสบได้มากหากมีไข้สูงเกิน 38 องศาขึ้นไป หนาวสั่นนั้น ควรไปพบแพทย์เพื่อวัดสัญญาณชีพ ตรวจร่างกาย ตรวจเลือดให้ได้การวินิจฉัยที่แน่ชัด ไม่ควรปล่อยทิ้งเอาไว้นานค่ะ ยิ่งเฉพาะในผู้สูงอายุที่มีโรคประจำตัวเยอะเบื้องต้นสามารถที่จะรับประทานยาลดไข้ได้ทุก 4-6 ชั่วโมง เช็ดตัวลดไข้ พักผ่อนให้มากๆ และรกษาตามอาการต่างๆถ้ามี แต่แนะนำการไปพบแพทย์จะดีที่สุดค่ะ